**Cenu aptauja**

**EPALE tiešsaistes mācību “Angļu valoda pieaugušo izglītības projektos” vadīšana**

**Tehniskā specifikācija**

Izglītības un zinātnes ministrijas īstenotais Eiropas Komisijas Erasmus+ projekts “EPALE Nacionālais atbalsta dienests” veic aptauju, lai iegūtu cenu piedāvājumus par EPALE – Eiropas pieaugušo izglītības elektroniskajai platformas tiešsaistes mācību vadīšanu.

1. **Pasūtītājs:** Izglītības un zinātnes ministrijas īstenotais Eiropas Komisijas Erasmus+ projekts “EPALE Nacionālais atbalsta dienests” (Eiropas Komisijas Granta līgums Nr. 2018-2221/001-001, (projekta Nr. 604377-EPP-1-2018-1-LV-EPPKA 2-EPALE NSS)) (turpmāk – Projekts) Vaļņu iela 2, Rīga, LV-1050, Latvija.
2. **Kontaktpersona:** Projekta vadītāja Sanda Roze, tālr. 67047959, e-pasts: sanda.roze@izm.gov.lv.

**Cenu aptaujas priekšmets:** Projekta mērķu realizācijai nepieciešams noorganizēt mācības, kura uzdevums ir izveidot jaunu, kvalitatīvu saturu un piesaistīt jaunus platformas lietotājus Eiropas pieaugušo izglītības elektroniskajai platformas EPALE Latvijas nacionālajā sadaļā.

1. **Tehniskā specifikācija:**
	1. Pasūtītājs pasūta un Izpildītājs apņemas sniegt šādu pakalpojumu (turpmāk – Pakalpojums):
		1. sagatavot un novadīt 1 (vienas) tiešsaistes mācības par angļu valodu pieaugušo izglītībā un pieaugušo izglītības projektos, saskaņojot mācību saturu ar Pasūtītāju;
		2. Mācību saturā ir jāiekļauj konkrētas situācijas, gramatikas formas un nepieciešamā leksika;
		3. Mācību kopējais ilgums ir vismaz 3,5 stundas (210 minūtes), un tās tiek ierakstītas projekta EPALE vajadzībām un ievietotas projekta Youtube kanālā;
		4. Tiešsaistes mācību dalībnieku skaits – vismaz 25;
		5. Izpildītājs nosaka nepieciešamo dalībnieku angļu valodas zināšanu līmeni (ne augstāku par B2 līmeni), pirms mācībām piedāvājot pašnovērtējuma testu;
		6. Mācībās tiek izmantots praktisks grupu/pāru darbs un interaktīvas metodes;
		7. Izpildītājs sagatavo un mācību laikā izmanto mācību materiālus, kas pēc mācībām paliek Projekta rīcībā;
		8. Izpildītājs izveido un nodod Projektam vismaz 4000 zīmju garu ieteikumu sarakstu angļu valodas lietošanai pieaugušo izglītības projektos, saskaņojot tā saturu ar Pasūtītāju;
		9. Izpildītājam ir tēmai atbilstoša augstākā izglītība;
		10. Izpildītājs pēdējo trīs gadu laikā ir vadījis vismaz trīs mācības un/vai lekcijas par angļu valodas lietošanu pieaugušo izglītībā, piedalījies starptautiskos projektos un var sniegt praktiskus ieteikumus no savas pieredzes;
		11. Izpildītājs sniedz atbildes uz iespējamiem dalībnieku jautājumiem.
2. **Plānotā līguma summa:** **EUR 600,00** (seši simti euro 00 centi) par vienām mācībām. Norādītajā līgumcenā ir ietvertas visas ar Pakalpojuma sniegšanu saistītās izmaksas, tai skaitā visi nodokļi un nodevas.
3. **Pakalpojuma izpildes vieta un laiks**: Tiešsaistes mācības notiek Zoom platformā, bet tas tiek vadīts klātienē no Izglītības un zinātnes ministrijas (Vaļņu ielā 2, Rīga) “zaļajā režīmā”.
4. **Piedāvājuma iesniegšanas kārtība:** Piesakoties iepirkumam, pretendenti nosūta uz e-pastu sanda.roze@izm.gov.lv savu cenas piedāvājumu saskaņā ar Tehnisko specifikāciju.
5. **Piedāvājuma iesniegšanas termiņš**: četru darba dienu laikā, kopš saņemts uzaicinājums piedalīties cenu aptaujā.
6. **Piedāvājuma vērtēšanas kritērijs**: atbilstība Pasūtītāja prasībām un zemākā cena EUR.